केंद्र सरकार ने देश के ग्रामीण क्षेत्रों को दो साल के अंदर खुले में शौच से मुक्त करने का लक्ष्य तय किया है। ऐसे में अब हिमाचल प्रदेश देश के अन्य राज्यों को खुले में शौच से मुक्त होने का गुर बताएगा। प्रदेश के मुख्यमंत्री वीरभद्र सिंह ने कहा कि प्रदेश स्वच्छ भारत मिशन हासिल करने में अपने अनुभवों को दूसरे राज्यों के साथ साझा करेगा। केंद्रीय पेयजल एवं स्वच्छता मंत्रालय 22 नवंबर को नई दिल्ली में राष्ट्रीय स्तर की कार्यशाला का आयोजन कर रहा है। इस कार्यशाला में हिमाचल प्रदेश का प्रतिनिधित्व करने वाले सफाई के गुर बताएंगे।